કેપ ટાઉન – ભારતે તેના કેપ્ટન વિરાટ કોહલીના પ્રશંસનીય અણનમ 160 રન અને ત્યારબાદ તેના બે મુખ્ય સ્પિનર – યૂઝવેન્દ્ર ચહલ અને કુલદીપ યાદવના કાંડાની કરામતની મદદથી દક્ષિણ આફ્રિકાને આજે અહીં ન્યૂલેન્ડ્સ સ્ટેડિયમમાં ત્રીજી વન-ડે ઈન્ટરનેશનલ મેચમાં 124 રનથી કચડી નાખીને છ-મેચોની સિરીઝમાં 3-0ની અપરાજિત સરસાઈ મેળવી લીધી છે. ભારતની સ્પિન જોડી સામે દક્ષિણ આફ્રિકાની બેટિંગ લાઈન-અપ આજે ત્રીજી મેચમાં પણ ધ્વસ્ત થઈ ગઈ હતી.